คือหนูมีเรืองอยากถามว่ากินยาคุมหมดแล้วอาทิตย์ก่อนหน้าหยุด7วัน ประจำเดือนยังไม่มาแต่รู้สึกเจ็บหน้าอกจนครบกำหนดต้องเริมกินแผงใหม่ทานมาได้4วัน ประจำเดือนยังเฉยยุ ต้องหยุดยาก่อนมั้ยคะ
สวัสดีค่ะ หากทานยาคุมจนครบ 21 เม็ดแล้ว และเว้นระยะครบ 7 วันแล้ว ประจำเดือนยังไม่มา อาจเกิดจาก1. การตั้งครรภ์ เนื่องจากยาคุมกำเนิดนั้นไม่สามารถป้องกันการตั้งครรภ์ได้ 100% โอกาสที่จะตั้งครรภ์จึงยังมีได้2. ผลจากยาคุมกำเนิด ที่อาจทำให้ประจำเดือนขาดหายไปได้ เพราะฮอร์โมนจากยาจะทำให้เยื่อบุโพรงมดลูกฝ่อบางลง ซึ่งมักพบเมื่อทานยาคุมกำเนิดต่อเนื่องนานๆ โดยเฉพาะยาคุมชนิดที่มีฮอร์โมนต่ำ แต่ไม่ได้อันตรายแต่อย่างใดแนะนำให้ลองตรวจหาการตั้งครรภ์ดูก่อน หากตรวจไม่พบ ก็ให้ทานยาคุมกำเนิดต่อไปได้ตามปกติค่ะ แต่หากต้องการให้มีประจำเดือนมา ก็ต้องหยุดทานยาคุมกำเนิด และรอให้ประจำเดือนมา โดยอาจใช้เวลาซักระยะ แต่หากมีเพศสัมพันธ์ ก็อาจเสี่ยงต่อการตั้งครรภ์ได้